ΓΡΑΠΤΗ ΕΡΩΤΗΣΗ E-1196/00

υποβολή: William Newton Dunn (ELDR) προς την Επιτροπή

(12 Απριλίου 2000)

Θέμα: Θρησκευτικοί διωγμοί στην Ινδία

Σε πολλά κράτη της Ινδίας καταγγέλλονται επιθέσεις εις βάρος χριστιανικών κοινοτήτωνπό μορφή δολοφονιών, ομαδικών βιασμών, ξυλοδαρμών, απειλών καθώς και καταστροφής και βεβήλωσης εκκλησιών. Εντωμεταξύ, έχουν αναληφθεί νομοθετικές πρωτοβουλίες σε αρκετά ινδικά κράτη τα οποία επιδιώκουν να περιορίσουν τη θρησκευτική ελευθερία. Στο κράτος της Όρισσα, για παράδειγμα, η κυβέρνηση ενέκρινε διάταγμα στο τέλους του 1999 με το οποίο απαγορεύεται ο προσηλυτισμός χωρίς την προηγούμενη έγκριση της τοπικής αστυνομίας και του τοπικού δικαστή. Στο κράτος Γκούγιουρατποβλήθηκε πέρυσι νομοσχέδιο περί ανεξιθρησκίας το οποίο όριζε αυστηρές ποινές για το αδίκημα του προσηλυτισμού ατόμων σε μια νέα θρησκεία. Μολονότι το εν λόγω νομοσχέδιο αρχειοθετήθηκε φέτος το Φεβρουάριο, είναι πιθανό να καταβληθούν προσπάθειες για την επαναφορά του αργότερα. Οι εκεί χριστιανοί πιστεύουν ότι το νομοσχέδιο αυτό επιδέχεταιποκειμενική ερμηνείας και ότι ενδέχεται να χρησιμοποιηθεί για να διακοπούν οι ανθρωπιστικές τους προσπάθειες μεταξύ των φτωχών και να περιορισθεί η οποιαδήποτε δημόσια έκφραση της πίστης τους.

Υπό το πρίσμα των γεγονότων αυτών, προτίθεται η Επιτροπή να θίξει το θέμα της ανεξιθρησκίας και θρησκευτικής ελευθερίας κατά την προσεχή διάσκεψη κορυφής ΕΕ-Ινδίας;

Απάντηση του κ. Patten εξ ονόματος της Επιτροπής

(16 Μαΐου 2000)

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου και θα ήθελε να τονίσει ότι η Αντιπροσωπεία της Επιτροπής στο Νέο Δελχί εξακολουθεί να παρακολουθεί από κοντά και να αποστέλλει εκθέσεις σχετικά με την κατάσταση των θρησκευτικών μειονοτήτων στην Ινδία, περιλαμβανομένης και της χριστιανικής κοινότητας. Αυτό γίνεται σε στενή διαβούλευση με τις αποστολές της Κοινότητας στο Νέο Δελχί.

Ήδη από το όταν ξέσπασε το 1998 ένας αριθμός επιθέσεων κατά των χριστιανικών οικογενειών και εγκαταστάσεων, οι πρέσβεις εξέφρασαν τακτικά την ανησυχία τους σχετικά με το θέμα αυτό στην ινδική κυβέρνηση.

Από τότε η κυβέρνηση της Ινδίας έχει συστήσει Εθνική Επιτροπή για τις μειονότητες η οποία έχει αναλάβει ιδίως την προστασία των θρησκευτικών μειονοτήτων στην Ινδία, και την παρακολούθηση των καταγγελιών που λαμβάνονται. Παρόλο που η Εθνική Επιτροπή για τις μειονότητες δεν έχει δικαστικές εξουσίες, ελπίζεται ότι θα εξακολουθήσει να ασκεί επίδραση ως προς την αναχαίτιση των εξτρεμιστικών ομάδων και ότι θα συμβάλει με αυτόν τον τρόπο στηνπεράσπιση της αρχής της κοσμικής εξουσίας και της ελεύθερης θρησκευτικής πρακτικής που περιλαμβάνονται στο ινδικό σύνταγμα.

Όσον αφορά τις νομοθετικές πρωτοβουλίες που ανέφερε ένας αριθμός ινδικών κρατών, η Επιτροπή θα ζητήσει από την Αντιπροσωπεία της στο Νέο Δελχί να εργαστεί σε στενή συνεργασία με τους συναδέλφους της των άλλων αδελφών κοινοτικών αποστολών, με σκοπό να αναλύσει το πραγματικόπόβαθρο και τις συνέπειες όλων των διακριτικών νομοθετικών μέτρων που έχουν ληφθεί και τα οποία μπορεί να βλάψουν την ελευθερία της πίστης των χριστιανικών και άλλων θρησκευτικών ομάδων στην Ινδία. Με βάση τα συμπεράσματά τους η Επιτροπή θα συμβουλευθεί τους εταίρους της και θα αποφασίσει σχετικά με το μέγεθος, τη μορφή και το κατάλληλο φόρουμ για πιθανή αντιπροσώπευση που θα γίνει προς τις ινδικές αρχές.